ჯეიმზ პისი

კენეთი ჯეიმზ პისი (; დ. 28 სექტემბერი, 1963, პეიზლი, შოტლანდია) — შოტლანდიელი კომპოზიტორი, პიანისტი და ვიზუალური არტისტი.

 ბიოგრაფია 
კ. ჯეიმზ პისი დაიბადა პეიზლიში (შოტლანდია) 1963 წლის 28 სექტემბერს. მან ბავშვობის უმეტესი ნაწილი შოტლანდიის დასავლეთში, ზღვისპირა კურორტ ჰელენსბურგში გაატარა. მის ოჯახში ბევრი ხელოვანი იყო (მაგალითად, ჯონ მაკგი). ის ასევე ენათესავება ფელიქს ბარნსს, მსუბუქი საცეკვაო მუსიკის გამოჩენილ კომპოზიტორს, რომელიც მოღვაწეობდა მე-20 საუკუნის პირველ ნახევარში. მან ფორტეპიანოს გაკვეთილებზე სიარული დაიწყო რვა წლის ასაკში და საჯაროდ პირველად თოთხმეტი წლის ასაკში შეასრულა კომპოზიტორ სკოტ ჯოპლინის მუსიკალური ნაწარმოები. თხუთმეტი წლის ასაკში დაინიშნა ორღანისტად დამბარტონის წმ. ენდრიუსის ტაძარში მანფრედ მერცი, "რომანტიზმის ვირტუოზული, მგრძნობიარე სამყარო" - გაზეთი "Wetterauer Zeitung", 1992, #264, გვ. 19გ. მიულერი, "ფორტეპიანოს სული ტანგოს ცეკვავს" - გაზეთი "Kulturspiegel Wetterau", 2001, გვ. 5 და თექვსმეტი წლის ასაკში მოიპოვა სწავლის უფლება გლაზგოში, შოტლანდიის მუსიკისა და დრამის სამეფო აკადემიაში (ამჟამად ეწოდება შოტლანდიის სამეფო კონსერვატორია)ბრიჟიტ ლამპარტი, " 'უხეში' ხმების გარეშე" - გაზეთი "Wiesbadener Tagblatt", 2011 და გახდა ყველაზე ახალგაზრდა სრული კურსის სტუდენტი.საბინე კლაინი, "ჩემი მუსიკა მე მგავს - ძალიან რომანტიკულია" - გაზეთი "Frankfurter Rundschau", 1992, #254, გვ. 2 

1983 წელს დაამთავრა გლაზგოს უნივერსიტეტი და მიიღო ბაკალავრის ხარისხი მუსიკის პედაგოგისა და შემსრულებლის განხრით (ფორტეპიანო). 1984 წელს მან შეასრულა მენდელსონის საფორტეპიანო კონცერტი #1 შოტლანდიის მუსიკისა და დრამის სამეფო აკადემიის ორკესტრთან ერთად, რისთვისაც შოტლანდიის მუსიკისა და დრამის სამეფო აკადემიამ მიანიჭა უმაღლესი ხარისხის დიპლომი. სწავლის დამთავრების შემდეგ ის დიდი წარმატებით სარგებლობდა როგორც დამოუკიდებელი პიანისტი. 1988 წელს გახდა ედინბურგში ლონდონ როუდ ტაძრის ორღანისტი და ქორმაისტერი.

1991 წლიდან ჯეიმზი ცხოვრობდა გერმანიის ქალაქ ბად ნაუჰაიმში. 1998 წლიდან მან დაიწყო ტანგოს შესწავლა. 2001 წელს გამოუშვა დისკი Tango escocés (შოტლანდიური ტანგო), რომელშიც შევიდა ტანგოთი შთაგონებული მისი ნაწარმოებები.გერმანიის ეროვნული ბიბლიოთეკა, "Tango escocés = Scottish tango"შოტლანდიის ეროვნული ბიბლიოთეკა, Tango Escocés ვიქტორიას კონსერვატორიამ იგი აირჩია თავის წევრად კომპოზიციის დარგში. 2002 წელს იგი გაემგზავრა ტურნეებში: ჩრდილოეთ გერმანიაში - სექტემბერში და შორეულ აღმოსავლეთში - ოქტომბერ-ნოემბერში. ჰონგ-კონგში მან პირველად შეასრულა თავისი ტანგო XVII. ტოკიოში საფორტეპიანო დუეტების საერთაშორისო ასოციაციამ მას გადასცა სპეციალური პრიზი - პირველი ხარისხის სამახსოვრო მედალი.კლაუს ჯ. ფრამი, "ჯეიმზ პისი" - ჟურნალი "FRIZZ", 2004, გვ. 5 

მომდევნო წლებში მისი საკონცერტო მოღვაწეობა დაკავშირებული იყო ევროპასთან. 2004 წელს მან სოლო საკონცერტო ტური გამართა სკანდინავიაში: ჯეიმზმა პირველად შეასრულა თავისი ტანგო XX რეიკიავიკშიSkozkir slaghörputangóar, 2004 (სტატია ისლანდიაში გამართული კონცერტის შესახებ) და თავისი ტანგო IXX ოსლოში. ოთხი წლის შემდეგ ლონდონის კონსერვატორიამ აირჩია თავის წევრად ტანგოში შეტანილი წვლილის აღიარების ნიშნად.ჯულია ანდერტონი, "ტანგო, როგორც ტკბილი და სევდიანი ამბავი" - გაზეთი "Wiesbadener Kurier", 2012

ედინბურგში გატარებული ხანმოკლე დროის შემდეგ ის 2010 წელს საცხოვრებლად დაბრუნდა გერმანიაში, ვისბადენში, რამაც მას ახალი შემოქმედებითი შთაგონება მიანიჭა. მან გადაიღო თავისი რამდენიმე ნაწარმოების მოკლემეტრაჟიანი ფილმები. დოკუმენტური ფილმი „კ. ჯეიმზ პისი ვისბადენში“ სწორედ ამ ჟანრის ნამუშევრებს მიეკუთვნება.შოტლანდიის ეროვნული ბიბლიოთეკა, კ. ჯეიმზ პისი ვისბადენში, 2011 

2013 წელს მან პირველად გააცნო თავისი მუსიკა ესპანეთის საზოგადოებას. მისი ტანგო XXII-ის პრემიერა შედგა მადრიდში, მის 50 წლის იუბილეზე. 

მან თავისი ბოლო ტანგო (ტანგო XXIV) პირველად შეასრულა ჰელსინკიში, 2014 წელს ფინეთში გასტროლების დროს. მისი მუსიკა შესრულდა აგრეთვე ტამპერეში, ლაჰტისა და  ტურკუში. 

ამის შემდეგ მან 2016 წელს სოლო ტურნეები გამართა ბელგიაში, პორტუგალიასა და საბერძნეთში, 2017 წელს ჰოლანდიაში.  
ცენტრი|მინი|287x287პქ|James Peace - Idylls Op.4b

 მთავარი ჯილდოები და პრიზები 
დანბარტონშირის E.I.S. პრიზი საფორტეპიანო თანხლებისათვის (პირველი პრიზი), 1984 
სიბელიუსის ესეს პრიზი (პირველი პრემია), 1985
TIM-ის კომპოზიტორთა საერთაშორისო კონკურსი, რომი (დიპლომი თავისი პირველი ორი ტანგოსათვის), 2000 
IBLA-ს ფონდი, ნიუ-იორკი (დიპლომი თავისი ტანგოებისთვის, თხზ. 26), 2002 
საფორტეპიანო დუეტების საერთაშორისო ასოციაცია, ტოკიო (სამახსოვრო მედალი - პირველი ხარისხი), 2002International Piano Duo Association, Composition section, Prize winners
ლუტეციის საერთაშორისო აკადემია, პარიზი (ოქროს მედალი თავისი ტანგოებისთვის, თხზ. 33), 2005მინი|Tango Milonga op. 26 no. 3
მინი|Tango XVIII by James Peace (James Peace, piano)

 რჩეული ნაწარმოებების სია 
ჩანჩქერი თხზ. 3 ფლეიტისა და ფორტეპიანოსთვის 
იდილია თხზ. 4 ინგლისური ბუკისათვის
განთიადის სერენადა თხზ. 9 ინგლისური ბუკისა და სიმებიანი ორკესტრისთვის
ჩუმი ცრემლები თხზ. 10 ჩელოსა და ფორტეპიანოსათვის
დავიწყებული ფოთლები თხზ. 12 ჩელოსა და ორკესტრისთვის
ჰობოის სონატა თხზ. 16 ჰობოისა და ფორტეპიანოსათვის
სიმფონიური ბალადა თხზ. 18 ორკესტრისათვის
საზეიმო მარში #1 თხზ. 19 ორღანისა და ორკესტრისათვის
საზეიმო მარში #2 თხზ. 23 ორკესტრისთვის
ოქროს შემოდგომა თხზ. 25 კლარნეტისა და სიმებიანი კვარტეტისათვის"ვიოლინოს ბგერები ლივლივებს ორკესტრის ხმოვანების ფონზე" - გაზეთი "Schwäbische Post", 1994 
მარადიული სიმღერა თხზ. 32 სოპრანოსა და ორკესტრისათვის
24 ტანგო ფორტეპიანოსათვისგერმანიის ეროვნული ბიბლიოთეკა, მოკლედ ჯეიმზ პისის შესახებ

 რესურსები ინტერნეტში 
Lento Lacrimoso
Autumn Gold 
Souvenir de Buenos Aires
The Waterfall
"Japanese Dream"
Danso Cubano 
Tango Milonga 
Habanera
Tango estudio
Tango I
Tango II
Tango III
Tango de la Soledad
Tango XVII
Tango XX
Tango XXI
Tango XXII
Tango XXIV

 სქოლიო 

კატეგორია:დაბადებული 28 სექტემბერი
კატეგორია:დაბადებული 1963
კატეგორია:შოტლანდიელი კომპოზიტორები
კატეგორია:შოტლანდიელი პიანისტები